Rododendron
Rododendron (latinski: Rhododendron) – od grčkih riječi ῥόδον / rhódon = ružičasto + δένδρον / déndron = drvo" – jest rod od 1.024 vrste drvenastih biljaka u porodici Ericaceae, bilo zimzelenih ili listopadnih, a nalazi se uglavnom u Aziji, iako je rasprostranjen i u visoravnima Apalača u Sjevernoj Americi. To je nacionalni cvijet Nepala, kao i cvijet saveznih država Zapadna Virginia i Washington u Sjedinjenim Američkim Državama te Sikkima i Uttarakhanda u Indiji. Većina vrsta ima jarko obojene cvjetove, koji cvjetaju od kasne zime do početka ljeta. Rod Azalea sačinjavaju dva podroda rododendrona. Razlikuju se od "pravih" rododendrona po tome što imaju samo pet antera u cvijetu.